คือไปเล่นเปตองมาครับผม แล้ววันนั้นโยนลูกเปตอไปลูกหนึ่ง อยู่ๆตอนยกแขนเพื่อที่จะขว้างลูก ก็มีอาการเจ็บตรงแขนท่อนบนที่อยู่ติดกับไหล่ครับ คือเราก็นึกว่าเดียวก็หาย แต่ปัจจุบันถ้ายกแขนแบบเฉียงๆหน่อยมันจะมีอาการเจ็บจีดๆ ตรงแขนครับ ไม่ทราบมันคืออาการอะไรเหรอครับ
สวัสดีค่ะ อาการเจ็บแขนดังกล่าวมา อาจเกิดจาก-เส้นเอ็นบริเวณแขนอักเสบหรือฉีกขาด มักเกิดจากการใช้งานหรือขยับผิดท่า-กล้ามเนื้อบริเวณแขนอักเสบ เกิดจากการใช้งานเช่นกัน-ปลายเส้นประสาทอักเสบ ทำให้มีอาการเจ็บจี๊ดๆตามบริเวณที่เส้นประสาทไปเลี้ยง-ข้อไหล่มีการอักเสบหรือติดเชื้อ แต่พบได้น้อย-ข้อไหล่หลุด มักต้องเป็นอุบัติเหตุเช่นการโดนกระแทกอย่างแรงการให้ได้การวินิจฉัยที่แน่นอน ต้องอาศัยการตรจวจร่างกายบริเวณที่เจ็บร่วมด้วยค่ะ จึงจะบอกได้ แต่เบื้องต้นจากประวัติที่ให้มา คิดว่าน่าจะเป็นกลุ่มกล้ามเนื้อและเส้นเอ็นอักเสบจากการใช้งานมากที่่สุดค่ะการดูแลตัวเองเบื้องต้น พักการใช้งานในท่าที่ทำให้เจ็บ มักจะเป็นท่าที่ต้องแกว่งแขนบริเวณศอกไปมา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการ ประคบเย็นเพื่อลดปวดได้หากอาการยังเป็นมากขึ้นเรื่อยๆแม้พักการใช้งานแล้วก็ไม่ดีขึ้น ร่วมกับมีกล้ามเนื้อบริเวณแขนอ่อนแรง หรือข้อไหล่มีอาการปวด บวม แดง ร้อนร่วมด้วย ควรไปพบแพทย์ค่ะ